Γιώργος Τρομάρας

Ο Γιώργος Τρομάρας (Αγία Σοφία Θέρμου Αιτωλοακαρνανίας, 1947 - Αθήνα, 24 Ιανουαρίου 2022) ήταν Έλληνας παλαιστής, δύο φορές πρωταθλητής Ελλάδας στην ελευθέρα πάλη και Ευρώπης στην επαγγελματική πάλη, ενώ παράλληλα ήταν και μασίστας. Στο παρελθόν είχε συμμετάσχει σε διάφορες ελληνικές ταινίες.

 Βιογραφικό 
Γεννήθηκε το 1947 στην Αγία Σοφία Αιτωλοακαρνανίας. 

Από πολύ μικρή ηλικία έδειξε την κλίση του στην πάλη και τη μυϊκή δύναμη. Eκτός από παλαιστής έχει καταφέρει λύγισμα χοντρών σιδερικών, σπάσιμο χοντρών αλυσίδων, σήκωμα αυτοκινήτων, άνοιγμα ελατηρίων άνω των 400 κιλών με τα δόντια, ακόμα και τράβηγμα αμαξοστοιχιών. 

Τα παιδικά του χρόνια ήταν δύσκολα, η αγάπη του όμως για το άθλημα τον ανέδειξε γρήγορα. Ο Γιώργος Τρομάρας είναι ο συνεχιστής των λαϊκών ηρώων Κουταλιανού και Σαμψών, ενώ έχει παρουσιάσει προγράμματα επίδειξης μυϊκής δύναμης στην Ελλάδα και σε πάνω από 35 κράτη. 

Απεβίωσε σε ηλικία 75 ετών. Είχε υποστεί πολλαπλά εγκεφαλικά επεισόδια και εξέπνευσε στις 24 Ιανουαρίου 2022 στο νοσοκομείο Αλεξάνδρα. 

Ήταν παντρεμένος και έχει ένα γιο, τον Κώστα.

 Ταινίες 
Ταινίες στις οποίες έχει συμμετάσχει:
+ΈτοςΤίτλοςΡόλος1976Ο Θανάσης στην χώρα της σφαλιάρας19781922Παλαιστής1982Παγίδα στην Ελλάδα1983Παπασούζας φαντομάςΓιώργος Τρομάρας1984Τα καθάρματα«Μαύρος πάνθηρας»1985Sky High (Χαμός στο Αιγαίο)κακός νούμερο 21986Άλλες τον προτιμούν γουλίΣχολή θηλυκών καμακιών1987Ένας βλάχος με γαλλικά και πιάνο2003Η επιστροφή των καθαρμάτων2017Τα στέκια: Ιστορίες αγοραίου πολιτισμού (Το βαριετέ)Γιώργος Τρομάρας2021Κλεινόν άστυ: Ιστορίες της πόλης (Οι λαϊκοί αθλητές)Γιώργος Τρομάρας

 Βιβλιογραφία 

 Αυτοβιογραφία "Γιώργος Τρομάρας, 50 χρόνια, η ιστορία της ζωής του", εκδόσεις Επτάλοφος

Παραπομπές

 Εξωτερικοί σύνδεσμοι 

 Γιώργος Τρομάρας: Στα Ίχνη Της Χαμένης Αεροψαλίδας - OUGH.gr 
 Ο... γίγαντας που χώρεσε σ' ένα βιβλίο
 Σαν παραμύθι (Στην παλαίστρα του δρόμου)
 Κλεινόν άστυ: Ιστορίες της πόλης (Οι λαϊκοί αθλητές)

Κατηγορία:Έλληνες αθλητές της ελευθέρας πάλης
Κατηγορία:Έλληνες αθλητές της επαγγελματικής πάλης
Κατηγορία:Έλληνες μασίστες